Държавен вестник, бр. 38, 2012 г., стр. 96

СТР.  96	
Д Ъ Р Ж А В Е Н  В Е С Т Н И К 	
БРОЙ  38
в банка „Обединена Българска Банка“ – ЕАД, до 
изтичане на крайния срок за записване на акции. 
Началната дата за продажба (търговия) на пра­
вата и за записване на акции е първият работен 
ден, следващ изтичането на 7 дни от датата на 
обнародване на съобщение за публичното пред­
лагане по чл. 92а ЗППЦК в „Държавен вестник“ 
и публикацията му във в. „Капитал Daily“. Ако 
обнародването и публикацията са в различни дни, 
началната дата за търговия е първият работен 
ден, следващ изтичането на 7 дни от по-късната 
от двете дати. Крайният срок за прехвърляне на 
правата е първият работен ден, следващ изти­
чането на 14 дни, считано от началната дата за 
прехвърляне на правата. Съгласно Правилника 
на „Българска фондова борса – София“ – АД 
(„БФБ – София“ – АД), последната дата за 
търговия с права на борсата е два работни дни 
преди крайната дата за прехвърляне на права. 
Прехвърлянето на права се извършва посредством 
тяхната покупко-продажба (търговия с права) на 
неофициалния пазар на „БФБ – София“ – АД, 
независимо от пазара, на който са регистрирани 
акциите на дружеството емитент, чрез подаване 
на поръчка за продажба до съответния инвести­
ционен посредник (ИП), при когото са разкрити 
сметки за права на съответните клиенти, съот­
ветно чрез поръчка за покупка до ИП, член на 
борсата. За придобиването на права по други 
способи се прилагат разпоредбите на правилника 
на „ЦД“ – АД. Акционерите, които не желаят да 
участват в увеличението на капитала, както и 
всички други притежатели на права имат право 
да продават правата си по посочения ред до края 
на борсовата сесия в последния ден за търговия 
с права, съответно да се разпоредят с тях по 
други способи до последния ден за прехвърляне 
на правата, но не по-късно от предвиденото в 
правилника на „ЦД“ – АД. На 5-ия работен ден 
след крайната дата на срока за прехвърляне на 
правата „Капман Грийн Енерджи Фонд“ – АД, 
чрез ИП „Капман“ – АД, предлага за продаж­
ба при условията на явен аукцион тези права, 
срещу които не са записани акции от новата 
емисия до изтичане срока за прехвърляне на 
правата. „Капман Грийн Енерджи Фонд“ – АД, 
ще разпредели сумата, получена от продажбата 
на неупражнените права, намалена с разходи­
те по продажбата, съразмерно между техните 
притежатели. Сумите, получени от продажбата 
на правата, се превеждат по специална сметка, 
открита от „ЦД“ – АД, и не могат да се полз­
ват до вписване на увеличението на капитала в 
търговския регистър. Разпределянето на сумите, 
получени от продажбата на правата, както в срока 
за тяхното прехвърляне, така и при аукциона, 
се извършва със съдействието на „ЦД“ – АД, 
при условията и по реда на неговия правилник. 
Лицата, придобили права при продажбата чрез 
явен аукцион, могат да запишат съответния брой 
акции до изтичане на крайния срок за записване 
на акции от новата емисия. Началният срок за 
записване на акции съвпада с началния срок за 
прехвърляне на правата. Крайният срок за за­
писване на акциите от притежателите на права 
съгласно чл. 112б, ал. 5 ЗППЦК е първият работен 
ден, следващ изтичането на 15 работни дни от 
деня, в който изтича срокът за прехвърляне на 
правата. Не се допуска записване преди посочения 
начален и след посочения краен срок за записване. 
Записването на акциите от новата емисия ще се 
извършва чрез подаване на писмени заявки по 
образец със съдържание съгласно Наредба № 38 
от 25.07.2008 г. Всички лица, притежаващи акции 
с права, както и всички други притежатели на 
права, придобити в срока за тяхното прехвърляне 
и/или при явния аукцион, подават заявките за 
записване на акции до упълномощения ИП „Кап­
ман“ – АД, обслужващ увеличението на капитала, 
или до ИП, членове на „ЦД“ – АД, при които 
се водят клиентските сметки за притежаваните 
от тях права, съгласно действащите процедури 
в правилника на „ЦД“ – АД. Заявките за запис­
ване на акции се подават до ИП „Капман“ – АД 
всеки работен ден от 9,30 до 17 ч., съответно в 
работното време на другите ИП, при спазване 
на изискванията в правилника на „ЦД“ – АД. 
Записването на акции се счита за действително 
само ако е направено от притежател на права до 
максималния възможен брой акции и е внесена 
цялата емисионна стойност на записваните акции 
в срока и при условията, посочени по-долу. При 
частично заплащане на емисионната стойност се 
считат записани съответният брой акции, за които 
същата е изплатена изцяло. Емисионната стойност 
на записваните акции се внася по специална наби­
рателна сметка IBAN: BG67UBBS80025075734930, 
BIC: UBBS BGSF, на името на „Капман Грийн 
Енерджи Фонд“- АД, в банка „Обединена Българ­
ска Банка“ – ЕАД. Набирателната сметка следва 
да е заверена с дължимата сума най-късно до 
края на последния работен ден от подписката. 
Към датата на обнародване на това съобщение 
Проспектът за публично предлагане на акции 
на „Капман Грийн Енерджи Фонд“ – АД, е пуб­
ликуван и инвеститорите могат да се запознаят 
с него, както и да получат копие от него всеки 
работен ден от 9,30 до 17 ч. в офиса на емитента 
на адрес: София, ул. Три уши 8, ет. 6, тел. 02/40 
30 210, лице за контакт Десислава Калискова – ди­
ректор „Връзки с инвеститорите“, и в офиса на 
ИП „Капман“ – АД, София, ул. Три уши 8, ет. 
6, тел. 02/40 30 200, лице за контакт Магдалена 
Иванова, както и на интернет страницата на 
ИП „Капман“ – АД, и „Капман Грийн Енерджи 
Фонд“ – АД (www.capman.bg), на КФН (www.fsc.
bg) и „БФБ – София“ – АД (www.bse-sofia.bg). 
4787
Адрес на редакцията: 1169 София, пл. Княз Александър I № 1, тел. 939-35-17, тел./факс 986-10-76, 
e-mail: DVest@parliament.bg, DVRed@parliament.bg. 
Електронна страница на „Държавен вестник“: http://dv.parliament.bg 
IBAN номерът на банковата сметка на „Държавен вестник“ е:
BG10BNBG96613100170401, BIC на БНБ – BNBGBGSD
Печат: ИПК „Родина“ – АД, София 1784, бул. Цариградско шосе 113А
ДЪРЖАВЕН ВЕСТНИК
ISSN 0205 – 0900